# Zimmerius

Zimmerius és un gènere d'ocells de la família dels tirànids (Tyrannidae). Agrupa espècies natives de l'Amèrica tropical (Neotròpic), on es distribueixen des del sud de Mèxic a través d'Amèrica Central i del Sud fins al sud-est del Perú, nord de Bolívia i oest del Brasil.

## Descripció

Aquest gènere és un confús grup de petits tirànids, mesurant entre 10 i 12 cm de longitud, unificats pel patró de les ales, en les quals, les plomes són marcadament vorejades de groc, però no presenten franges. Les espècies del gènere busquen aliment al dosser i a les vores de boscos humits, on mengen molta fruita i també insectes; algunes espècies (potser totes) consumeixen sovint baies de vesc. Són relativament conspicus i sovint reposen a les fulles més altes al descobert. Tenen cants peculiars.

## Taxonomia i etimologia

Els amplis estudis geneticomoleculars realitzats per Tello et al. (2009) van descobrir una quantitat de relacions noves dins de la família Tyrannidae que encara no estan reflectides en la majoria de les classificacions. Seguint aquests estudis, Ohlson et al. (2013) van proposar dividir Tyrannidae en 5 famílies. Segons l'ordenament proposat, Zimmerius roman a Tyrannidae, en una subfamília Elaeniinae (Cabanis & Heine, 1859-60), en una tribu Euscarthmini (Ihering, 1904), al costat de Stigmatura, Inezia, Euscarthmus, Ornithion, part de Phyllomyias, Camptostoma i Mecocerculus (excloent-hi Mecocerculus leucophrys).
No hi ha un consens entre les classificacions del Congrés Ornitològic Internacional (IOC), Clements Checklist/eBird i el Comitè de Classificació de Sud-americà (SACC) sobre el rang d'espècie d'alguns tàxons, les diferències es mostren a continuació.
El nom genèric «Zimmerius» commemora l'ornitòleg nord-americà John Todd Zimmer (1889-1957).
Segons la Classificació del Congrés Ornitològic Internacional (versió 14.2, 2024) aquest gènere està format per 15 espècies:
* Zimmerius vilissimus - tiranet de Guatemala.
* Zimmerius parvus - tiranet menut.
* Zimmerius improbus - tiranet muntanyenc.
* Zimmerius petersi - tiranet de Veneçuela.
* Zimmerius bolivianus - tiranet de Bolívia.
* Zimmerius cinereicapilla - tiranet bec-roig.
* Zimmerius villarejoi - tiranet de Villarejo.
* Zimmerius chicomendesi - tiranet de Chico Mendes.
* Zimmerius gracilipes - tiranet camafí.
* Zimmerius acer - tiranet de la Guaiana.
* Zimmerius chrysops - tiranet caradaurat.
* Zimmerius minimus - tiranet de Coopmans.
* Zimmerius albigularis - tiranet del Chocó.
* Zimmerius flavidifrons - tiranet de Loja.
* Zimmerius viridiflavus - tiranet del Perú.

### Notes taxonòmiques

* ↑ Les anteriorment subespècies Zimmerius vilissimus improbus, Z. v. parvus i Z. v. petersi són actualment considerades com a espècies separades de Z. vilissimus, amb base en diferències morfològiques, de vocalització, d'hàbitat, i amb suport de genètica molecular de Rheindt et al. (2013) i Rheindt et al. (2014). El Comitè de Classificació de Sud-amèrica (SACC) que havia rebutjat aquesta separació objecte de la proposta N° 441, finalment va aprovar aquesta separació a la Proposta N° 741.
* ↑ Zimmerius chicomendesi és una espècie recentment descrita per Whitney et al. (2013) amb una distribució extremadament localitzada. El SACC va reconèixer la nova espècie mitjançant l'aprovació de la Proposta núm. 698.
* ↑ Els estudis de Rheindt et al. (2013) van trobar evidències vocals i genètiques per tractar Z. chrysops minimus (incloent-hi cumanensis) com a espècie separada de Z. chrysops. Nous estudis de Rheindt et al. (2014) reforcen la separació d'aquests tàxons. El SACC necessita proposició. L'IOC les reconeix com a espècies separades, no així HBW i BLI.
* ↑ La separació de Zimmerius chrysops flavidifrons de Z. chrysops seguint diversos autors com Ridgely & Greenfield (2001) i Fitzpatrick (2004), objecte de la part C de la proposta N° 363 al SACC no ha estat aprovada pel mateix. La mateixa proposta, a la part A, va aprovar la separació de Z. albigularis de Z. chrysops amb base en els estudis de Rheindt et al. (2008). Finalment, a la Proposta N° 766 al SACC es va aprovar la transferència de flavidifrons com a subespècie de Z. vilissimus, com ho fa HBW.

## Referències

* 1 2 «2024 Citation & Downloadable Checklists». Clements Checklist. [Consulta: 19 març 2025].
* ↑ Ridgely, Robert S.; Tudor, Guy. Field guide to the songbirds of South America: the passerines. 1. ed. Austin, TX: Univ. of Texas Press, 2009, p. 403-404, làmines 41(6-9). ISBN 978-0-292-71748-0.
* ↑ Tello, Jose G.; Moyle, Robert G.; Marchese, Daniel J.; Cracraft, Joel «Phylogeny and phylogenetic classification of the tyrant flycatchers, cotingas, manakins, and their allies (Aves: Tyrannides)» (en anglès). Cladistics, 25, 5, 10-2009, pàg. 429–467. DOI: 10.1111/j.1096-0031.2009.00254.x. ISSN: 0748-3007.
* ↑ Ohlson, Jan I.; Irestedt, Martin; Ericson, Per G. P.; Fjeldså, Jon «Phylogeny and classification of the New World suboscines (Aves, Passeriformes)». Zootaxa, 3613, 1, 07-02-2013. DOI: 10.11646/zootaxa.3613.1.1. ISSN: 1175-5334.
* 1 2 Gill, Frank; Donsker, David. «Tyrant flycatchers – IOC World Bird List» (en anglès). IOC World Bird List v14.2, 17-08-2024. [Consulta: 19 març 2025].
* ↑ «South American Classification Committee», 2023. [Consulta: 19 març 2025].
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 414. ISBN 978-1-4081-2501-4 [Consulta: 19 març 2025].
* ↑ «Proposal 441: Split Zimmerius improbus from Z. vilissimus». South American Classification Committee, maig 2010. [Consulta: 19 març 2025].
* ↑ «Proposal 741: Split Zimmerius vilissimus into two or three species». South American Classification Committee, febrer. [Consulta: 19 març 2025].
* 1 2 Rheindt, F.E; Cuervo, A.M. & Brumfield, R.T. «Rampant polyphyly indicates cryptic diversity in a clade of Neotropical flycatchers (Aves: Tyrannidae)» (PDF). vol. 108 p. 889–900. Biological Journal of the Linnean Society, 2013.
* 1 2 Rheindt, Frank E.; Fujita, Matthew K.; Wilton, Peter R.; Edwards, Scott V. «Introgression and Phenotypic Assimilation in Zimmerius Flycatchers (Tyrannidae): Population Genetic and Phylogenetic Inferences from Genome-Wide SNPs» (en anglès). Systematic Biology, 63, 2, 3-2014, pàg. 134–152. DOI: 10.1093/sysbio/syt070. ISSN: 1076-836X.
* ↑ Bret, M. Whitney; Fabio Schunck , Marco Antonio Rêgo & Luís Fábio Silveira. A new species of Zimmerius tyrannulet from the upper Madeira-Tapajós interfluvium in central Amazonian Brazil: Birds don’t always occur where they “should” (PDF). Barcelona.: Lynx Edicions, 2013, p. 286-291.
* ↑ «Proposal 698: Recognize Zimmerius chicomendesi Whitney et al. 2013 as a species». South American Classification Committee, gener 2016. [Consulta: 19 març 2025].
* ↑ «A classification of the bird species of South America. Part 8» (Nota 26a i 27 en Tyrannidae). South American Classification Committee. [Consulta: 19 març 2025].
* ↑ Rheindt, Frank E.; Norman, Janette A.; Christidis, Les «DNA evidence shows vocalizations to be a better indicator of taxonomic limits than plumage patterns in Zimmerius tyrant-flycatchers» (en anglès). Molecular Phylogenetics and Evolution, 48, 1, 7-2008, pàg. 150–156. DOI: 10.1016/j.ympev.2008.04.016.
* ↑ «Proposal 636: Split Zimmerius chrysops into two or three species». South American Classification Committee, juliol 2008. [Consulta: 19 març 2025].
* ↑ «Proposal 766: Clarify the taxonomic position of Zimmerius "chrysops" flavidifrons». South American Classification Committee, gener 2018. [Consulta: 19 març 2025].